wickkiey/tamil-wikipedia-chunked huggingface dataset:
# கனிமொழி கருணாநிதி

## 2 ஆம் தலைமுறை அலைவரிசை ("2ஜி' ஸ்பெக்ட்ரம்) மேல்முறையீடு

தீர்ப்புக்கு எதிராக, சி.பி.ஐ., மற்றும் அமலாக்கத்துறை சார்பில், டில்லி உயர் நீதிமன்றத்தில், 2018 மார்ச்சில், மேல்முறையீட்டு மனுக்கள் தாக்கல் செய்யப்பட்டன. அதன் விசாரணை 5 அக்டோபர் 2020 அன்று தொடங்கியது.
# வார்ப்புரு:Pp-semi-template

<noinclude>
</noinclude><includeonly></includeonly><noinclude>  
---
- Use for the normal template
- Use for just an icon at the top  
This template is not to be used as a bluff. ***Only use it on SEMI-PROTECTED pages.*** Please note that only can protect pages.  
</noinclude>
# உலக சுகாதார நாள்

**உலக நலவாழ்வு நாள்** **(*World Health Day*)** என்பது உலக சுகாதார அமைப்பின் அனுசரணையுடன் ஒவ்வோர் ஆண்டும் 7 ஏப்ரல் கொண்டாடப்படுகின்றது. 1948 ஆம் ஆண்டில் இடம்பெற்ற உலக நலவாழ்வு மன்றத்தின் கூட்டம் ஒன்றில் ஒவ்வோர் ஆண்டும் 1950 இல் இருந்து உலக நலவாழ்வு நாளாகக் கொண்டாடுவதாகத் தீர்மானிக்கப்பட்டது. அன்றில் இருந்து உலக நலவாழ்வு நிறுவனத்தால் முக்கியமான நலவாழ்வு தொடர்பான கருப்பொருளை மையமாகக் கொண்டு கொண்டாடப்படுகின்றது.
# உலக சுகாதார நாள்

## உலக நலவாழ்வு நாள் 2007: வளமான எதிர்காலத்திற்காக நலவாழ்வில் அக்கறை செலுத்துங்கள்

1. நலவாழ்வுக் கேடுகள் எல்லை கடந்தவை.
1. வளமான எதிர்காலத்திற்காக நலவாழ்வில் அக்கறை செலுத்துங்கள்.
1. நலவாழ்வே பாதுகாப்பை உறுதிப்படுத்தும். பாதுகாப்பின்மை உடல்நலக்கேட்டை உண்டுபண்ணும்.
1. பன்னாட்டளவிலான நலவாழ்வு அச்சுறுத்தல்களுக்கு விரைந்து முகம் கொடுக்க வேண்டும்.
1. உலக நலவாழ்வு நிறுவனம் உலகின் பாதுகாப்பை உறுதிப்படுத்துகின்றது.
# உலக சுகாதார நாள்

## முன்னைய உலக நலவாழ்வு நாளின் கருப்பொருட்கள்

1. 2007 - அனைத்துலக நலவாழ்வுப் பாதுகாப்பு.
1. 2006 - ஒன்றுபட்டு நலவாழ்விற்காக உழைப்போம்.
1. 2005 - ஒவ்வொரு தாயும் சேயும் தேவை என்பதை உணர்த்து
1. 2004 - சாலை வீதிப் பாதுகாப்பு
1. 2003 - குழந்தைகளின் எதிர்காலத்தை ஒளிமயமாக்க சுற்றுச் சூழ்லை நலம்பேணுவோம்.
1. 2002 - நலவாழ்வை நோக்கி நகர்வோம்.
1. 2001 - மனவளம்: விலக்கி வைப்பதை விலக்குவோம். அக்கறையுடன் கவனிப்போம்.
1. 2000 - பாதுகாப்பான குருதி என்னுடம் ஆரம்பிக்கட்டும்.
1. 1999 - சுறுசுறுப்பான முதுமை இயங்கல் வேறுபாடானதே.
1. 1998 - பாதுகாப்பான தாய்மை
1. 1997 - முகிழ்த்துவரும் தொற்றுநோய்கள் தவிர்ப்போம்
1. 1996 - தரமான வாழ்விற்கு நலமான நகரம்.
1. 1995 - இளம் பிள்ளை வாதத்தை உலகின்றே விரட்டுவோம்.
# உலக சுகாதார நாள்

## வெளியிணைப்புகள்

- உலக நலவாழ்வு நிறுவன உலக நலவாழ்வு நாள் 2007
- உலக நலவாழ்வு நிறுவன உலக நலவாழ்வு நாள் 2006
- உலக உலக நலவாழ்வு நிறுவன உலக நலவாழ்வு நாள் 2005
- உலக உலக நலவாழ்வி நிறுவன உலக நலவாழ்வு நாள் 2004
- உலக உலக நலவாழ்வு நிறுவன உலக நலவாழ்வு நாள் 2003
# குழந்தைகள் நாள்

**குழந்தைகள் தினம்** (*Children's Day*) உலகின் பல நாடுகளில் ஆண்டுதோறும் வெவ்வேறு நாட்களில் விடுமுறை நாளாகவும் சிறப்பு நாளாகவும் கொண்டாடப்பட்டு வருகிறது.
# குழந்தைகள் நாள்

## வரலாறு

குழந்தைகள் தின விழாவானது 1856 ஆம் ஆண்டு சூன்,ஞாயிறு (கிழமை) அன்று சார்லஸ் லியோனர்டு என்ற பாதிரியாரால் தொடங்கப்பட்டது ஆகும். அவர் குழந்தைகளுக்கு சிறப்பான சேவை செய்வதற்கான ஒரு நாளை ஏற்படுத்தினார். தொடக்கத்தில் அதற்கு பூக்கள் ஞாயிறு என பெயர் இருந்தது பின்னர் குழந்தைகள் தினம் என ஆனது.
# குழந்தைகள் நாள்

## அனைத்துலக குழந்தைகள் தினம்

**அனைத்துலக குழந்தைகள் தினம்** டிசம்பர் 14, 1954 இலிருந்து, ஐக்கிய நாடுகள் மற்றும் யுனிசெஃப் அமைப்புகள் ஆண்டு தோறும் நவம்பர் 20 அன்று கொண்டாடுகின்றன. உலகெங்கணும் உள்ள குழந்தைகளுக்கிடையே புரிந்துணர்வையும் பொது நிலைப்பாட்டையும் ஏற்படுத்துவதற்காக இந்நாள் ஐநா அவையினால் பிரகடனப்படுத்தப்பட்டது.அத்துடன் குழந்தைகளின் நலன்களைக் கருத்தில் கொண்டு அவர்களுக்கான பல பொதுநலத் திட்டங்களை உலகெங்கும் நடத்துவதற்கும் இந்நாள் தேர்ந்தெடுக்கப்பட்டது.
# குழந்தைகள் நாள்

## பன்னாட்டு குழந்தைகள் நாள்

**பன்னாட்டு குழந்தைகள் நாள்** பல நாடுகளில் ஜூன் 1 ம் நாள் கொண்டாடப்படுகிறது. உலக சிறுவர் தினமும் முதியோர் தினமும் இலங்கையில் ஒரே தினத்தில் கொண்டாடப்படுகின்றன.  
| நிகழ்வு | நாள் | நாடுகள் |
| --- | --- | --- |
| ஜனவரி முதல் வெள்ளி | ஜனவரி 6, 2017 |  |
| ஜனவரி 11 |  |  |
| ஜனவரி இரண்டாவது சனி | ஜனவரி 14, 2017 |  |
| பெப்ரவரி இரண்டாவது ஞாயிறு | பெப்ரவரி 12, 2017 |  |
| பெப்ரவரி 13 |  |  |
| மார்ச் முதல் ஞாயிறு | மார்ச் 5, 2017 |  |
| மார்ச்17 |  |  |
# குழந்தைகள் நாள்

## பன்னாட்டு குழந்தைகள் நாள்

### இந்தியா

இந்தியாவில் ஜவகர்லால் நேரு பிறந்த நவம்பர் 14 ஆம் நாளை குழந்தைகள் நாளாகக் கொண்டாடுகிறார்கள்.
# குழந்தைகள் நாள்

## பன்னாட்டு குழந்தைகள் நாள்

### இலங்கை

இலங்கையில் குழந்தைகள் தினம் அக்டோபர் 1 அன்று கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### அர்கெந்தீனா

அர்கெந்தீனா நாட்டில் குழந்தைகள் தின விழாவானது ஆகஸ்டு மாதம் 3 ஆவது ஞாயிறு (கிழமை) அன்று கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### அர்மீனியா

ஆர்மீனியா நாட்டில் சூன் 1 அன்று குழந்தைகள் தின விழாவானது கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### ஆத்திரேலியா

ஆத்திரேலியாவில் குழந்தைகள் வாரமானது வருடம்தோறும் அக்டோபர் மாதம் நாண்காவது வாரத்தில் கொண்டாடப்படுகிறது. உலக குழந்தைகள் தினத்திற்கு முந்தைய சனி (கிழமை) முதல் அதற்கு அடுத்த ஞாயிறு (கிழமை) வரை குழந்தைகள் நாள் கொண்டாடப்படுகிறது. 1954 ஆம் ஆண்டு முதல் விடுமுறை நாளாக அறிவிக்கப்பட்டது. 1977 ஆம் ஆண்டு முதல் குழந்தைகள் தினமானது ஆத்திரேலியாவின் பல மாகாணங்களில் நடைபெற்றது. மேலும் நாட்டிலுள்ள அனைத்துக் குழந்தைகளும் பங்குபெறும் வகையில் 1984 ஆம் ஆண்டில் இருந்து கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### வங்காளதேசம்

வங்காளதேசத்தில் மார்ச் 17 அன்று குழந்தைகள் தின விழாவானது கொண்டாடப்படுகிறது. அன்றைய தினம் சேக் முஜிபுர் ரகுமான் அவர்களின் பிறந்தநாள் தினமும் கொண்டாடப்படுகிறது. 2009]] ஆம் ஆண்டு முதல் ஜேக்கொ அறக்கட்டளையானது நவம்பர் 20 அன்று நாடு முழுவதும் தொடக்கக்கல்வி மற்றும் குழந்தைகளின் நலம் தொடர்பான பிரச்சாரங்களை மேற்கொள்கிறது.
# குழந்தைகள் நாள்

## பன்னாட்டு குழந்தைகள் நாள்

### பொலிவியா

பொலிவியாவில் ஏப்ரல் 12 அன்று கொண்டாடப்படுகிறது. 1955 ஆம் ஆண்டு முதல் விடுமுறை நாளாக கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### பொசுனியா- எர்செகோவினா

பொசுனியா எர்செகோவினா நாட்டில் 1993 ஆம் ஆண்டு முதல் விடுமுறை நாளாக கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### பல்காரியா

பல்காரியாவில் சூன் 1 அன்று குழந்தைகள் தினம் கொண்டாடப்படுகிறது. இங்கு பாரம்பரியமாக குழந்தைகளை அவர்களின் பிறந்தநாள் போன்றே பரிசுகள் கொடுத்து கொண்டாடுகிறார்கள். 1925 ஆம் ஆண்டு முதல் விடுமுறை நாளாகக் கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### கமரூன்

கமரூன் நாட்டில்1990ஆம் ஆண்டு முதல் விடுமுறை நாளாக கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### மத்திய ஆப்பிரிக்கா

கொங்கோ குடியரசு, காங்கோ மக்களாட்சிக் குடியரசு, கமரூன், எக்குவடோரியல் கினி, காபோன், சாட், மத்திய ஆப்பிரிக்கக் குடியரசு போன்ற நாடுகளில் டிசம்பர் 25 அன்று குழந்தைகள் தினம் கொண்டாடப்பட்டு குழந்தைகள் சிறப்பிக்கப்படுகிறார்கள்.
# குழந்தைகள் நாள்

## பன்னாட்டு குழந்தைகள் நாள்

### சீனா

சீனாவில் சூன் 1 அன்று கொண்டாடப்படுகிறது. சீனக் குடியரசு ஆட்சி நிறுவப்பட்ட போது அதன் அமைச்சரவையானது சூன் 1 அன்று அரை நாள் விடுமுறை நாளாக அறிவித்தது. பின்பு 1956 ஆம் ஆண்டு முதல் முழுநாள் விடுமுறை தினமாக அறிவித்தது. அன்றைய தினங்களில் மாணவர்கள் கலை நிகழ்ச்சிகள், பேரணி , இலவச திரைப்படங்கள் பார்த்தல் போன்ற நிகழ்ச்சிகளில் ஈடுபடுவர்.
# குழந்தைகள் நாள்

## பன்னாட்டு குழந்தைகள் நாள்

### கொலம்பியா

கொலம்பியாவில் ஏப்ரல் மாதம் கடைசி சனி (கிழமை) அன்று குழந்தைகள் தினமாக கொண்டாடப்படுகிறது. 2001 ஆம்  
ஆண்டு முதல் விடுமுறை நாளாக கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### கோஸ்ட்டா ரிக்கா

கோஸ்ட்டா ரிக்காவில் செப்டம்பர் 9 அன்று கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### கியூபா

கியூபாவில் சூலை மாதம் மூன்றாவது ஞாயிறு (கிழமை) அன்று கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### செக் குடியரசு

செக் குடியரசு சூன் 1 அன்று கொண்டாடப்படுகிறது. 1950 ஆண்டு முதல் விடுமுறை நாளாக கொண்டாடப்படுகிறது.
# குழந்தைகள் நாள்

## பன்னாட்டு குழந்தைகள் நாள்

### எக்குவடார்

எக்குவடோர் நாட்டில் சூன் 1 அன்று கொண்டாடப்படுகிறது. பன்னிரண்டு வயதுக்கு உட்பட்ட குழந்தைகளுக்கு பரிகள் வழங்குவர்.
# குழந்தைகள் நாள்

## பன்னாட்டு குழந்தைகள் நாள்

### எகிப்து

எகிப்து நாட்டில் நவம்பர் 20 அன்று கொண்டாடப்படுகிறது
# ஆர்வர்டு பல்கலைக்கழகம்

**ஆர்வர்டு பல்கலைக்கழகம்** ("ஹார்வர்டு பல்கலைக்கழகம், *Harvard University*) ஐக்கிய அமெரிக்காவின் மசாசுசெட்ஸ் மாநிலத்தில் அமைந்துள்ளது, ஐவி லீக் குழுமத்தில் ஒன்றாக உள்ள இப்பல்கலைக்கழகம் உலகத்தின் மிக பிரபலமான தனியார் பல்கலைக்கழகமும் அமெரிக்காவின் மிகவும் பழமையான மற்றும் பாரம்பரியமான பல்கலைக்கழகமும் ஆகும். சான் ஆர்வர்டு (John Harvard) என்னும் மதகுரு ஒருவரால் 1639-ஆம் ஆண்டு இது தொடங்கப்பெற்றது. 1869 முதல் 1909-ஆம் ஆண்டு முதல் பல்கலைக்கழகத் தலைவராக விளங்கிய சாரலசு இலியாட்டு இதை உலகின் தலை சிறந்த ஆராய்ச்சி கல்லூரியாக உருவாக்கினார். ஆர்வர்டு பல்கலைக்கழகத்தில் அமைந்துள்ள நூலகம்தான் உலகத்திலேயே மிகவும் அதிக நூல்கள் கொண்ட கல்லூரி நூலகமாக விளங்குகிறது, அது தவிர பொது நூலக வரிசையில் நான்காவது பெரிய நூலகமாகவும் விளங்குகிறது.  
2019 கணக்கின்படி, உலகத்திலேயே அதிக நன்கொடை (40.9 பில்லியன் அமெரிக்க வெள்ளி) பெறும் கல்லூரிகளில் ஆர்வர்டு முதல் இடம் வகிக்கிறது.. செப்டம்பர் 2022 முதல், சங்கம் தமிழிருக்கைப் பேராசிரியர் மார்த்தா ஆன் செல்பி வழிகாட்டுதலில் புதிய தமிழ்சார்ந்த ஆய்வு கறிபித்தல் தொடங்கவுள்ளது.
# நியூ மெக்சிகோ மாநிலப் பல்கலைக்கழகம்

**நியூ மெக்சிகோ மாநிலப் பல்கலைக்கழகம்** (*New Mexico State University*), ஐக்கிய அமெரிக்காவின் நியூ மெக்சிகோ மாநிலத்தின் அரசு சார்புப் பல்கலைக்கழகமாகும். லாஸ் குரூசஸில் அமைந்துள்ள இப்பல்கலைக்கழகம் 1888 ஆம் ஆண்டு விவசாயக் கல்லூரியாகத் தொடங்கப்பட்டது. 26,400 மாணவர்களை உள்ளடக்கிய இப்பல்கலைக்கழகம் 1:19 என்னும் ஆசிரியர்:மாணவர் விகுதி கொண்டது. தொடர்ந்து பத்து ஆண்டுகளாக அமெரிக்காவின் தலைசிறந்த 100 பல்கலைக்கழகப் பட்டியலில் இது இடம் பெற்றுள்ளது. நாசா ஆராய்ச்சிக் கூடத்தின் புரிந்துணர்வு பல்கலைக்கழங்களில் இது முதல் 12 இடங்களில் உள்ளது இதன் சிறப்பம்சம் ஆகும்.
# சர்யா

வின் STS--88 விண்ணூர்தியிலிருந்து சர்யா மொடியூல்]]  
**சர்யா** (*Zarya*, ), என்பது விண்வெளியில் நிறுவப்படவிருக்கும் பன்னாட்டு விண்வெளி நிலையத்துக்கு அனுப்பி வைக்கப்பட்ட முதலாவது பகுதி (module) சர்யா ஐக்கிய அமெரிக்காவுக்குச் சொந்தமானதாகும். அதன் இயக்கத்துக்குத் தேவையான செலவு முழுவதுக்கும் அமெரிக்காவே பொறுப்பெடுத்துள்ளது. இதன் கட்டுமானப்பணி ரஷ்யாவில் மாஸ்கோ அருகில் குரூனிச்சேவ் என்ற இடத்தில் டிசம்பர் 1994 இல் ஆரம்பிக்கப்பட்டு ஜனவரி 1998 இல் முடிவடைந்தது. *சர்யா* 19,300 கிகி எடையும், 12.55 மீ நீளமும் 4.1 மீ அகலமும் உடையது தேவையான மின்சக்தி, காப்பகம், மற்றும் பல பொருட்களைக் காவிச் சென்றது.
# சர்யா

## அமைப்பு

சர்யா ஐக்கிய அமெரிக்காவுக்குச் சொந்தமானதாகும். அதன் இயக்கத்துக்குத் தேவையான செலவு முழுவதுக்கும் அமெரிக்காவே பொறுப்பெடுத்துள்ளது. இதன் கட்டுமானப்பணி ரஷ்யாவில் மாஸ்கோ அருகில் குரூனிச்சேவ் என்ற இடத்தில் டிசம்பர் 1994 இல் ஆரம்பிக்கப்பட்டு ஜனவரி 1998 இல் முடிவடைந்தது. *சர்யா* 19,300 கிகி எடையும், 12.55 மீ நீளமும் 4.1 மீ அகலமும் உடையது.  
- நீளம்: 12.56 மீ
- விட்டம்: 4.11 மீ
- Solar array length: 10.67 மீ
- Solar array width: 3.35 மீ
- திணிவு: 19,300 கிகி
# சர்யா

## புறப்பாடு

*சர்யா* கசக்ஸ்தானின் பாய்க்கனூர் விண்வெளி மையத்தில் இருந்து நவம்பர் 20, 1998 இல் 400 கி.மீ. உயர வட்டமையத்துக்கு (*orbit*) ஏவப்பட்டது. இதன் வாழ்வுக்காலம் குறைந்தது 15 ஆண்டுகளாகும். சர்யா வட்ட ஒழுக்கை அடைந்ததும், STS-88 என்ற வேறொரு விண்ணூர்தி டிசம்பர் 4, 1998 இல் யுனிட்டி மொடியூலை இணைக்க ஏவப்பட்டது.
# வார்ப்புரு:Latest preview release/கூகிள் ஏர்த்

தற்சமயம் இல்லை<noinclude>  
தற்சமயம் மென்பொருள் மேலோட்டப்பதிப்புக்கள் எதுவுல் கூகிள் ஏர்த் மென்பொருளுக்கு இல்லை. இவ்வார்ப்புருவை மேலோட்ட மென்பொருட்கள் வரும்வரை மாற்றங்கள் செய்யவேண்டாம். கீழே உள்ள ஓர் பொதுவான திகதி/இயங்குதளச் சேர்கையாகும். மேலோட்டப்பதிப்பு வெளிவந்தவுடன் இதனைப் பயன்பாட்டிற்குக் கொண்டுவருவோம்.  
➔ "**கூகிள் ஏர்த்**" கட்டுரைக்கு மீளச் செல்லவும்.
</noinclude>
# விண்டோசு என். டி. 3.5

வின்டோஸ் என்டி 3.5 வின்டோஸ் என்டி குடும்ப இயங்குதளத்தின் இரண்டாவது வெளியீடாகும். இவ்வியங்குதள விருத்தியின் இலக்குகளிள் முக்கியமாக வேகமான ஓர் இயங்குதளத்தை உருவாக்குவதாகும். இதனால் இத்திட்டத்தின் இரகசியப் பெயராக அமெரிக்காவின் புளோரிடா மாநிலத்தில் உள்ள டேரோனா பன்னாட்டு நெடுஞ்சாலையைக் சூட்சுமமாகக் குறிப்பிடும் வண்ணம் டேரோனா எனப் பெயரிடப்பட்டது.
# தமிழ்நாடு அரசியல்

1900களில் இருந்தே முக்கிய சமூக நிகழ்வுகள் தமிழகத்தில் நடந்தாலும், **தமிழக அரசியல்** களம் 1940களில் சூடு பிடித்தது. இந்தி எதிர்ப்புப் போராட்டங்கள், திராவிடக் கொள்கைகள், பகுத்தறிவுக் கொள்கைகள், வாரிசு அரசியல், வன்முறை அரசியல் போன்ற கூறுகளுக்குத் தமிழக அரசியல் பிரசித்தி பெற்றது. பெரும்பான்மையான அரசியல் கட்சிகள் திராவிட, பொதுவுடமை, சோசலிசக் கொள்கைகள் கொண்டவையாக விளங்குகின்றன.  
தமிழ் நாட்டின் சட்டமன்றத் தொகுதிகள் எண்ணிக்கை 234 மற்றும் நாடாளுமன்ற தொகுதிகளின் எண்ணிக்கை 39 ஆகும். 1986 வரை தமிழ்நாட்டில் இரண்டு அடுக்கு சட்டமன்றங்கள் இருந்தன. தற்பொழுது ஒரு அவை மட்டுமே உள்ளது. மாநகராட்சிகள், நகராட்சிகள், பேரூராட்சிகள், ஊராட்சிகள் ஆகியவற்றுக்கும் ஐந்து ஆண்டுக்கு ஒருமுறை தேர்தல் நடத்தப்பட்டு மக்கள் பிரதிநிதிகள் தேர்ந்து எடுக்கப்படுகின்றனர்.  
தமிழ்நாட்டின் முக்கிய அரசியல் கட்சிகளாக திராவிட முன்னேற்றக் கழகம் மற்றும் அனைத்திந்திய அண்ணா திராவிட முன்னேற்றக் கழகம் ஆகியவை விளங்குகின்றன, இந்தியக் குடியரசுக் கட்சி, மார்க்சிய கட்சிகள், பாட்டாளி மக்கள் கட்சி, மறுமலர்ச்சி திராவிட முன்னேற்றக் கழகம், விடுதலைச் சிறுத்தைகள், அம்மா மக்கள் முன்னேற்றக் கழகம், தேசிய முற்போக்கு திராவிடக் கழகம், மக்கள் நீதி மய்யம், பாரதிய ஜனதா கட்சி, மனிதநேய மக்கள் கட்சி, புதிய தமிழகம் கட்சி, நாம் தமிழர் கட்சி, அகில இந்திய சமத்துவ மக்கள் கட்சி மற்றும் முஸ்லிம் லீக், இந்திய தேசிய லீக் கட்சி, இந்திய சமூக ஜனநாயகக் கட்சி ஆகியவையும் குறிப்பிடத்தக்க முக்கியத்துவம் வாய்ந்த கட்சிகளாக உள்ளன.  
காமராஜர், ஈ.வெ.இரா, அண்ணா, கருணாநிதி, எம்.ஜி.ஆர்., ஜெயலலிதா போன்றவர்கள் தமிழக அரசியலில் முக்கியம் வாய்ந்தவர்களாகக் கருதப்படுகின்றனர். ஊழல், காழ்ப்புணர்ச்சி, அரசியல் பகை போன்ற குற்றச்சாட்டுகள் பெரும்பான்மையாக இருந்தாலும், தமிழகத்தின் வளர்ச்சிக்கும், சமூக மாற்றங்களுக்கும் தமிழக அரசியல் முக்கிய ஊன்றுகோலாக இருந்தது என்று சொல்வது மிகையாகாது.
# தமிழ்நாடு அரசியல்

## 1900–1947

தமிழகத்தின் முதல் அரசியல் கட்சியாக நீதிக்கட்சி விளங்கியது. 1916 ஆம் ஆண்டு டாக்டர் சி. நடேசனால், டி. எம். நாயர் மற்றும் தியாகராய செட்டி ஆகியோருடன் இணைந்து நிறுவப்பட்டது. மதராஸ் மாகாணத்தில் 1920 இல் நடந்த தேர்தலில் 98 தொகுதிகளில், 63 தொகுதிகள் வெற்றி பெற்று பெரும்பான்மையாக ஆட்சியைப் பிடித்தது. காங்கிரஸ் கட்சியில் இருந்த பெரியார், இட ஒதுக்கீடு சம்பந்தப்பட்ட கொள்கையில் கருத்து வேறுபாடு காரணங்களினால் நீதிக் கட்சியில் சேர்ந்தார். 1944 ஆம் ஆண்டு நீதிக் கட்சியின் தலைவராகப் பொறுப்பேற்றார். பின்பு நீதிக் கட்சியை திராவிடர் கழகம் என்று பெயர் மாற்றினார். அக்கட்சி பின்பு திராவிட கொள்கைகளும், இந்தி எதிர்ப்பு கொள்கைகளும், தனித் திராவிட நாடு கொள்கைகளும் மக்களிடம் பரப்பி கொண்டு வந்தது. ஆட்சி அதிகாரத்தில் விருப்பம் இல்லாமல் இருந்த பெரியாரை விட்டு பிரிந்த பேரறிஞர் அண்ணா, பின்பு திராவிட முன்னேற்ற கழகத்தைத் தொடங்கினார்.
# தமிழ்நாடு அரசியல்

## 1947–1962

இந்திய சுதந்திரத்திற்கு பின் காங்கிரஸ் அனைத்து மாநிலங்களிலும் வெற்றி பெற்றது. அக்காலத்தில் ஆட்சிப் பொறுப்பேற்ற ராஜாஜி சிறிது காலத்திலேயே கட்சிக்குள்ளே ஏற்பட்ட கருத்து வேறுபாடுகளால் முதலமைச்சர் பதவியைத் துறந்தார். இதன் பின் முதல்வர் பதவி ஏற்ற காமராசர் தமிழகத்தில் மிகப் பெரிய அளவில் கல்வி மற்றும் தொழில் துறையில் பெரும் புரட்சி ஏற்படுத்தினார். இவர் காலத்தில் தொடங்கிய மதிய உணவுத் திட்டம் இன்று தமிழகம் கல்வியறிவில் சிறந்து விளங்க முக்கியக் காரணமாக உள்ளது. இன்று தமிழகத்தில் உள்ள அனைத்து அரசுப் பள்ளிகளிலும் முதல் வகுப்பு முதல் பன்னிரண்டாம் வகுப்பு உள்ள அனைத்து மாணவ மாணவிகளுக்கு மதிய உணவுத் திட்டம் செயல்படுத்தப்படுகின்றது. மேலும் விவசாயம் மற்றும் தொழில் வளம் பெருகிட இந்த ஆட்சி உதவியது. தமிழக அரசியலில் மிக முக்கியமான கல்வி மற்றும் தொழில் வளர்ச்சி இக்காலத்தில் ஏற்பட்டதால் அரசியல் ஆர்வலர்கள், பெரும்பாலானவர்கள் கட்சி, கொள்கை வேறுபாடின்றி பாராட்டும் 'பொற் கால ஆட்சி' முக்கியக் கூறாக விளங்கியது. இயக்கத்தில் இருந்து பிரிந்த அண்ணா 1949 ஆம் ஆண்டு திராவிட முன்னேற்றக் கழகம் என்னும் கட்சியை உருவாக்கினார்.  
சென்னை இராயபுரம் ராபின்சன் பூங்காவில் தொடங்கினார். 1952 ஆம் ஆண்டு முதல் இந்தி எதிர்ப்புப் போராட்டம் பெரியாரால் தொடங்கி வைக்கப்பட்டது.
# தமிழ்நாடு அரசியல்

## 1962–1967

1965 மற்றும் 1968 ஆம் ஆண்டு நடைபெற்ற இந்தி எதிர்ப்புப் போராட்டங்கள் தமிழக அரசியலில் பெரிய மாற்றங்களைக் கொண்டு வந்தது. தனித் தமிழ்நாடு போராட்டங்கள் 1939 முதல் இருந்தாலும் 1963 ஆம் அன்றையப் பிரதமர் நேரு கொண்டு வந்த சட்டம் தனிநாடு கேட்கும் கட்சிகளைத் தடை செய்தது. பின்பு அண்ணா அக்கோரிக்கையைக் கைவிட்டார். 1960களில் திமுக போராடிய இந்தி எதிர்ப்புப் போராட்டங்கள், 1967 தேர்தலில் அவர்களுக்குப் பெரும் வெற்றியைக் கொண்டு வந்தது. அன்று முதல் இன்று வரை திராவிடக் கட்சிகளே தமிழக ஆட்சிக் கட்டிலில் அமர்கின்றன.
# தமிழ்நாடு அரசியல்

## 1967–1971

அண்ணா முதலமைச்சர் கட்டிலில் 2 ஆண்டுகள் வகித்தார். இக்காலத்தில் மதராஸ் மாகாணம் என்பது தமிழ்நாடு என்று பெயர் மாற்றப்பட்டது. இரு மொழிக் கொள்கையும், சுயமரியாதைக் கல்யாணம், இட ஒதுக்கீடு ஆகியவை சட்டங்களாக இயற்றப்பட்டன. இரண்டே ஆண்டுகள் ஆட்சி செய்தாலும் நிறைய சமூக மாற்றங்களுக்கு இந்த ஆட்சி முக்கியப் பங்கு வகித்தது. எம். ஜி. ஆர், எஸ். எஸ். ஆர், கண்ணதாசன், சிவாஜி போன்ற சினிமா பிரபலங்கள் இக்கால கட்டத்தில் அரசியல் களத்தில் புகழ் பெற்றனர். 1969 ஆம் ஆண்டு அண்ணா மறைவுக்குப் பின்னர் எம். ஜி. ஆர் உதவியால், கருணாநிதி முதல்வரானார். இக்காலகட்டத்தில் திமுக கட்சியில் உயர் மட்ட தலைவர்களுக்குள் கருத்து வேறுபாடு ஏற்பட்டது. கண்ணதாசன், சிவாஜி போன்றோர் அரசியலில் பிரகாசிக்கவில்லையென்றாலும் எம்.ஜி.ஆர் மக்களிடையே மிகப் பிரபலம் அடைந்தார். கருணாநிதியால் திமுக-விலிருந்து பிரிந்த எம்.ஜி.ஆர் 1972 ஆம் ஆண்டு அண்ணா திராவிட முன்னேற்றக் கழகம் என்னும் தனி கட்சியைத் தொடங்கினார்.
# தமிழ்நாடு அரசியல்

## 1977–1990

தனி கட்சியை ஆரம்பித்த எம்.ஜி.ஆர், 1977 ஆம் ஆண்டு சட்டமன்ற தேர்தலில் பெரும்பான்மையான வெற்றி பெற்று தமிழக முதல்வரானார். அவர் ஆண்ட இக்கால கட்டத்தில் நிறுத்தி வைத்திருந்த மதிய உணவு திட்டத்தை மறுபடியும் தொடங்கி வைத்தார். மேலும் உயர் கல்வியிலும் நிறைய மாற்றங்களை கொண்டு வந்தார். இக்கால கட்டத்தில் தமிழ்ப் பல்கலைக்கழகம் தொடங்கப்பட்டது, மேலும் பல புதிய பொறியியல் கல்லூரிகள் மற்றும் மருத்துவக் கல்லூரிகளும் தொடங்கி வைக்கப்பட்டன. 1988 ஆம் ஆண்டு, எம்.ஜி.ஆர் மறைந்தவுடன் குறுகிய காலம் அவர் மனைவி வி. என். ஜானகி இராமச்சந்திரன் முதல்வர் பதவியில் இருந்தார். எம். ஜி. இராமச்சந்திரனின் மறைவுக்குப் பிறகு, அதிமுக இரண்டு அணிகளாகப் பிரிந்தது, கட்சியின் மூத்த தலைவர்கள் எம்.ஜி.இராமசந்திரன் மனைவி வி. என். ஜானகி இராமச்சந்திரன் தலைமையில் ஓர் அணியாகவும் பிறர் ஜெ. ஜெயலலிதாவின் தலைமையில் மற்றொரு அணியாகவும் பிரிந்தனர். 1989 ஆம் ஆண்டில் நடைபெற்ற தேர்தலில், ஜெயலலிதா தலைமையிலான அதிமுக அணி சேவல் சின்னத்தில் போட்டியிட்டு 27 இடங்களைக் கைப்பற்றியது. ஜானகி தலைமையிலான அதிமுக அணி 1 இடத்தில் மட்டுமே வென்றது. இதனால் ஜானகி அரசியல் களத்திலிருந்து விலகினார். ஜெயலலிதா அதிமுகவின் தலைமைப் பொறுப்பேற்று அதன் பொதுச்செயலாளர் ஆனார்.
# தமிழ்நாடு அரசியல்

## 1991–2006

1991 முதல் 1996 வரை ஆண்ட ஜெயலலிதா 1996 ஆம் ஆண்டு நடைபெற்ற தேர்தலில் பெரும் தோல்வி அடைந்தார். பின்பு 1996 முதல் 2001 வரை கருணாநிதி, முதல்வராக பதவி வகித்தார். இக்கால கட்டத்தில் மதிமுக கட்சி உருவானது. பின்பு 2001 ஆம் ஆண்டு ஆட்சிப் பொறுப்பேற்ற அதிமுக 2006 வரை ஆட்சிப் பொறுப்பில் இருந்தது. சினிமா நடிகர் விஜயகாந்த் 2004 ஆம் ஆண்டு தேசிய முற்போக்கு திராவிட கழகம் என்னும் கட்சியைத் தொடங்கினார். 2006 ஆம் ஆண்டு நடைபெற்ற தேர்தலில் மீண்டும் திமுக ஆட்சிக்கு வந்தது. 2006 ஆம் ஆண்டு தமிழக அரசியலில் முதன் முறையாகப் பெரும்பான்மை கிடைக்காத காரணத்தினால் திமுக, காங்கிரஸ் கட்சியின் உதவியால் கூட்டணி ஆட்சி அமைத்தது.
# தமிழ்நாடு அரசியல்

## 2011-2015

திமுக-காங்கிரஸ் கூட்டணியின் படுதோல்விக்குப் பின், அஇஅதிமுக பெரும்பான்மையுடன் ஆட்சி அமைத்தது. தேமுதிக எதிர்க்கட்சி அந்தஸ்து பெற்றது.
# தமிழ்நாடு அரசியல்

## 2016-2022

2016 ஆம் ஆண்டு நடைபெற்ற சட்டமன்ற பொதுத்தேர்தலில் தனித்துப் போட்டியிட்ட அஇஅதிமுக 134 இடங்களில் வெற்றி பெற்று இரண்டாவது முறையாக ஆட்சியமைத்தது. அக்கட்சியின் பொதுச்செயலாளர் ஜெயலலிதா மீண்டும் முதலமைச்சராகப் பொறுப்பேற்றார். 89 இடங்களில் வெற்றி பெற்ற திராவிட முன்னேற்றக் கழகம், எதிர்க்கட்சி வரிசையில் அமர்ந்தது. மு.க. ஸ்டாலின் எதிர்க்கட்சி தலைவரானார். இம்முறை காங்கிரசு மற்றும் இந்திய யூனியன் முஸ்லீம் லீக் ஆகிய கட்சிகளைத் தவிர கம்யூனிஸ்ட் கட்சிகள், பாமக, தேமுதிக உள்ளிட்ட பெரும்பாலான கட்சிகள் போட்டியிட்ட அனைத்து தொகுதிகளிலும் தோல்வியடைந்தன. அஇஅதிமுகவின் பொதுச்செயலாளர் ஜெயலலிதா, முதலமைச்சராக பதவியிலிருக்கும் போது, 5 டிசம்பர் 2016 அன்று காலமானார். ஜெயலலிதா மறைந்த நாளின் இரவினையடுத்து, 6 டிசம்பர் 2016 அன்று அதிகாலை 1 மணியளவில் பன்னீர்செல்வம்தலைமையிலான அமைச்சரவை பதவியேற்றது. அதற்குப் பின்னர், 29 டிசம்பர் 2016 அன்று அ.தி.மு.க.வின் பொதுக்குழு உறுப்பினர்கள் ஒன்றுகூடி, அ.தி.மு.க.வின் பொதுச் செயலாளராகவி. கே. சசிகலாவை ஒருமனதாகத் தேர்ந்தெடுத்தனர்.  
5 பிப்ரவரி 2017 அன்று, அ.இ.அ.தி.மு.க.வின் சட்டமன்ற உறுப்பினர்களின் தலைவராக சசிகலா தேர்ந்தெடுக்கப்பட்டார். ஆனால் அவர் மீது உச்சநீதிமன்றத்தல் சொத்துக்குவிப்பு வழக்கு நிலுவையில் இருந்ததால், ஆளுநர் தொடர்ந்து அமைதி காத்து வந்தார். பிறகு அந்த வழக்கில் சசிகலா குற்றவாளி என தீர்ப்பு அளிக்கப்பட்டதால், அவர் சிறை செல்ல நேர்ந்தது. அவர் சிறை செல்லும் முன்பு ஆலோசனை கூட்டம் நடத்தி,எடப்பாடி க. பழனிசாமியை சட்டமன்றக் குழுத்தலைவராகவும், டி.டி.வி. தினகரனை, துணைப் பொதுச்செயலாளராகவும் நியமித்தார். பிறகு 124 எம்.எல்.ஏ.க்களின் ஆதரவுடன், பழனிசாமி முதல்வராகப் பதவியேற்றார். பழனிசாமி முதல்வராய் பதவியேற்று 6 மாதங்களில் ஓ. பன்னீர்செல்வம் அணி மீண்டும் கட்சியில் இணைந்தது.ஓ. பன்னீர்செல்வம், தமிழக அரசின் துணை முதல்வராகவும், கட்சியின் ஒருங்கிணைப்பாளராகவும் ஆக்கப்பட்டார். சசிகலாவால் நீக்கப்பட்ட அனைத்து உறுப்பினர்களும் கட்சிக்குள் சேர்க்கப்பட்டனர். மேலும், பெங்களூர் சிறையிலிருந்த வி .கே. சசிகலா மற்றும் அவரின் ஆதரவாளர்கள், கட்சியின் அவசர பொதுக்குழுவால் கட்சியிலிருந்து நீக்கப்பட்டனர். ஸ்டாலின் 2017
ஆம் ஆண்டு திமுகவின் செயல் தலைவராகவும், பின்னர் 2018 இல் கருணாநிதி இறந்த பின்னர் கட்சியின் தலைவராகவும் தேர்ந்தெடுக்கப்பட்டார்.  
சசிகலா மற்றும் அவரது குடும்பத்தினர் வெளியேற்றப்பட்டதை அடுத்துஅம்மா மக்கள் முன்னேற்றக் கழகம் என்ற கட்சி தொடங்கப்பட்டது.2019 இந்தியப் பொதுத் தேர்தலில், திமுக 24 இடங்களைக் கைப்பற்றி,மக்களவையில்மூன்றாவது பெரிய கட்சியாக செயல்பட்டு வருகிறது. திமுகதமிழ்நாடு சட்டப் பேரவையில்ஐந்து தடவைகள் ஆட்சியில் இருந்து, ஆறாவது தடவையாகத் தற்போது ஆட்சியில் உள்ளது. 2016 திசம்பர் 5இல் ஜெயலலிதா மறைந்ததையடுத்து நடைபெற்ற தேர்தலில் தி.மு.க. மீண்டும் ஆட்சியைப் பிடித்தது. 203 இடங்களில் போட்டியிட்டு 125 இடங்களை வென்று மு.க.ஸ்டாலின் முதல்வர் ஆனார்.
# தமிழ்நாடு அரசியல்

## குடியரசுத் தலைவர் ஆட்சி

தமிழ்நாட்டில் 4 முறை குடியரசுத் தலைவர் ஆட்சி நடைமுறைப்படுத்தப்பட்டுள்ளது. நெருக்கடி நிலை காலத்தில் முதன்முறையாக கருணாநிதி தலைமையிலான ஆட்சியைக் கலைத்துவிட்டு கடந்த 31 சனவரி, 1976 முதல் 30 சூன், 1977 வரை குடியரசுத் தலைவர் ஆட்சி அமல்படுத்தப்பட்டது. இதனைத் தொடர்ந்து, 17 பெப்ரவரி, 1980 முதல் 6 சூன், 1980 வரையில் எம்.ஜி.ஆர். ஆட்சிக்குப் பின்னரும், 30 சனவரி, 1988 முதல் 27 சனவரி, 1989 வரையில் ஜானகி எம்ஜிஆர் ஆட்சியின் மீது நம்பிக்கை இல்லா தீர்மானம் கொண்டு வந்தபோதும், இறுதியாக, கருணாநிதி தலைமையிலான ஆட்சியைக் கலைத்துவிட்டு 30 சனவரி 1991, முதல் 24 சூன், 1991 வரையிலும் தமிழகத்தில் குடியரசுத் தலைவர் ஆட்சி அமல்படுத்தப்பட்டது.
# மு. க. அழகிரி

**மு. க. அழகிரி** (*M. K. Alagiri*, பிறப்பு: 30 சனவரி, 1950) தமிழ்நாட்டைச் சேர்ந்த அரசியல்வாதியாவார். இவர் தமிழ்நாட்டின் முன்னாள் முதல் அமைச்சர் மு. கருணாநிதி, தயாளு அம்மாள் ஆகியோரின் மூத்த மகன் ஆவார். 2009 ஆம் ஆண்டுப் பொதுத் தேர்தலுக்குப் பின் அமைக்கப்பட்ட மன்மோகன்சிங்கின் நடுவண் அமைச்சரவையில் இரசாயனம் மற்றும் உரத்துறை அமைச்சர் பதவி வகித்துள்ளார்.
# மு. க. அழகிரி

## இளமைக்காலம்

இவர் தனது தந்தையின் சொந்த இல்லமான கோபாலபுரத்தில் 30-1-1950 ஆம் ஆண்டு கருணாநிதி-தயாளு அம்மாள் இணையாருக்கு முதல் மகனாகப் பிறந்தார். இவருடன் பிறந்தவர்கள் 3 பேர் மு. க. செல்வி என்ற ஒரு தங்கையும். பின்பு இவருடைய இரண்டாவது சகோதரர் தமிழக முதலமைச்சர் மு.க.ஸ்டாலின், மற்றும் மூன்றாவது சகோதரர் மு. க. தமிழரசு, ஆகியோர் ஆவார்கள். மு.க. அழகிரி, பள்ளிப்படிப்பை சென்னை சேத்துப்பட்டில் உள்ள சென்னை கிறிதுசுவக் கல்லூரி உயர்நிலைப்பள்ளியில் பயின்று 1967ஆம் ஆண்டில் பள்ளியிறுதி வகுப்பில் தேறினார். பின்னர் சென்னை மாநிலக் கல்லூரியில் பயின்று வரலாற்றில் கலை இளவர் பட்டம் பெற்றார். தாழ்த்தப்பட்ட சமுதாயத்தைச் சேர்ந்தவரான காந்தி என்பவரை இவர் மணந்துகொண்டார். இவர்களுக்குக் கயல்விழி, அஞ்சுகச்செல்வி ஆகிய 2 மகள்கள் உள்ளனர். துரை என்கிற தயாநிதி இவர்களது ஒரே மகன். மு.க.அழகிரி 1980-ம் ஆண்டு முரசொலி பத்திரிகையைக் கவனித்துக்கொள்வதற்காக, சென்னையில் இருந்து மதுரைக்கு வந்தார். அது முதல் மதுரையிலேயே தங்கிவிட்ட அழகிரி, மதுரை சத்யசாய் நகரில் குடும்பத்துடன் வசித்து வருகிறார்.
# மு. க. அழகிரி

## அரசியல்

திராவிட முன்னேற்றக் கழகத்தின் தென் மண்டல அமைப்புச் செயலாளராக இருந்தார் . 2009 ஆம் ஆண்டில் இடம்பெற்ற இந்தியப் நாடாளுமன்ற தேர்தலில் முதல் முறையாக மதுரை நாடாளுமன்றத் தொகுதியில் தி.மு.க. வேட்பாளராக போட்டியிட்டார். தன்னை எதிர்த்துப் போட்டியிட்ட மார்க்சிஸ்டு கம்யூனிஸ்டு கட்சி வேட்பாளரான மறைந்த பி.மோகனை விட ஒரு லட்சத்து 40 ஆயிரத்து 985 வாக்குகள் அதிகம் பெற்று வெற்றி பெற்றார். அதைத் தொடர்ந்து மத்திய அமைச்சர் பொறுப்பு ஏற்று பணியாற்றியுள்ளார்.
# மு. க. அழகிரி

## குற்றச்சாட்டு

முன்னாள் தி.மு.க. அமைச்சர் தா. கிருட்டிணன், 2003 மே மாதம் 20ஆம் தேதி படுகொலை செய்யப்பட்ட வழக்கில், மு.க.அழகிரி உட்பட 13 பேர் மீது வழக்குத் தொடரப்பட்டது. முக்கிய சாட்சிகள் தமது முன்னைய நிலைப்பாட்டில் இருந்து பின்வாங்கியதனால் குற்றம் சாட்டப்பட்ட 13 பேரையும் 8-3-2008ஆம் தேதி சித்தூர் நீதிமன்றம் விடுவித்தது.
# மு. க. அழகிரி

## கட்சியிலிருந்து நீக்கம்

2000ஆம் ஆண்டு நீக்கப்பட்ட இவர், மிண்டும் மார்ச் 25, 2014 ஆம் தேதியன்று கட்சி விரோத நடவடிக்கைகளில் ஈடுபட்டதாகக் கூறப்பட்டு, திமுகவிலிருந்து நிரந்தரமாக நீக்கப்பட்டார்.
# க. அன்பழகன்

**க. அன்பழகன்** (*K. Anbazhagan*, திசம்பர் 19, 1922 - மார்ச் 7, 2020) தமிழகத்தின் முதிர்ந்த அரசியல்வாதி ஆவார். இவர், தமிழக தி.மு.க. அரசின் அமைச்சரவையில், பல்வேறு காலகட்டங்களில், நிதி, கல்வி, சுகாதார, சமூக நலத்துறை அமைச்சராகப் பணியாற்றியவர். திராவிட முன்னேற்றக் கழகத்தின்பொதுச்செயலாளராக இருந்த இவரை 'பேராசிரியர்' என இவரது ஆதரவாளர்கள் அழைத்தனர். 2001-2006இல் எதிர்க்கட்சித் தலைவராக இருந்தார். இவர் 9 முறை சட்டமன்ற உறுப்பினராக தேர்வு செய்யப்பட்டார். 2020 மார்ச்சு 7 ஆம் நாள், தம்முடைய 97 ஆம் வயதில், சென்னையில் காலமானார். தமிழக முன்னாள் முதல்வர் கலைஞர் மு. கருணாநிதியின் 75 ஆண்டு கால நண்பராக இருந்தவர்.
# க. அன்பழகன்

## பொது வாழ்க்கை

தமிழ்நாடு சட்டமன்ற மேலவை உறுப்பினராக, 1962 ஆம் ஆண்டில், சென்னை-செங்கற்பட்டு ஆசிரியர் தொகுதிக்கான இடைத்தேர்தலில் தேர்ந்தெடுக்கப்பட்டார். இந்திய நாடாளுமன்றத்தில், மக்களவை உறுப்பினராக 1967 முதல் 1971 வரை பங்கு பெற்றவர். 1971இல், சுகாதாரத்துறை அமைச்சராகப் பொறுப்பு வகித்தார். 1983 ஆகத்து 10ஆம் நாள் ஈழத்தமிழரின் பிரச்சனையில் மத்திய அரசும் மாநில அரசும் போதிய கவனஞ்செலுத்தாதைக் கண்டித்து தமது சட்டமன்ற உறுப்பினர் பதவியை இவரும் அன்றைய தி.மு.க.தலைவர் மு. கருணாநிதியும் துறந்தனர். தி.மு.க.வின் மூத்த மேடைப் பேச்சாளராக இருந்தார். ஈ.வெ.ரா. அடியொற்றி நடந்தார். இவர், 1996, 2001, 2006 ஆம் ஆண்டுகளில் நடந்த சட்டமன்றத் தேர்தல்களில், துறைமுகம் தொகுதியில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். பின்னர், 2011 சட்டமன்றத் தேர்தலில், வில்லிவாக்கம் தொகுதியில் போட்டியிட்டுத் தோல்வியுற்றார்.
# க. அன்பழகன்

## இதழாளர்

க. அன்பழகன், சென்னை புரசைவாக்கம், வெள்ளாளர் தெரு, கட்டிட எண் 10-இலிருந்து "புதுவாழ்வு" என்னும் மாத இதழை, 1948 சனவரி 15ஆம் நாள் (தை முதல் நாள்), முதல் ஆசிரியராக இருந்து வெளியிட்டார்.
# க. அன்பழகன்

## எழுத்துப் பணி

எழுத்தாளராகப் பல தமிழ் சமூகக் கட்டுரைகளையும் நூல்களையும் எழுதியவர். இவர் எழுதிய நூல்கள் பின்வருமாறு:  
1. அழகுராணி
1. இன-மொழி வாழ்வுரிமைப் போர்
1. உரிமை வாழ்வு, 1956, பாரி நிலையம், சென்னை.
1. தமிழர் திருமணமும் இனமானமும்
1. தமிழினக்காவலர் கலைஞர்
1. தமிழ்க்கடல்
1. தமிழ்க்கடல் அலை ஓசை பரவும் தமிழ் மாட்சி
1. தமிழ் வானின் விடிவெள்ளி தந்தை பெரியார்
1. தொண்டா? துவேஷமா? 1953, பாரி நிலையம், சென்னை. (தி.மு.க., பார்ப்பனர்களைச் துவேஷிக்கிறதா? தமிழகத்திற்கு தொண்டு புரிகிறதா? என விளக்கும் நூல்)
1. நீங்களும் பேச்சாளர் ஆகலாம்
1. வகுப்புரிமைப் போராட்டம், 1951; மக்கள் மன்றம், பவழக்காரத்தெரு, சென்னை.
1. வளரும் கிளர்ச்சி, 1953, பாரி நிலையம், சென்னை. (டாக்டர் நாயர் காலத்திலிருந்து, 1953 வரை திராவிட இயக்கத்தின் வரலாறு)
1. வாழ்க திராவிடம் (ஓர் ஆராய்ச்சி நூல்), 1947, திராவிடன் பதிப்பகம், வேலூர்.
1. விடுதலைக் கவிஞர்
1. விவேகானந்தர் - விழைந்த மனிதகுலத் தொண்டு
1. பேராசிரியர்கள்
1. சிங்க இளைஞனே! சிலிர்த்து எழு!
1. மாமனிதர் அண்ணா
1. தி திராவிடியன் மூவ்மெண்ட்டு (*The Dravidian Movement*)
# க. அன்பழகன்

## குடும்பம்

இவர் வெற்றிச்செல்வி என்பவரை 1945 பிப்ரவரி 21இல் ஈ.வெ.ரா. தலைமையில் சென்னையில் மணந்தார். இவர்களுக்கு அன்புச்செல்வன் (பிறப்பு: பிப்ரவரி 17,1952) என்னும் மகனும் டாக்டர் மனமல்லி சிவராமன் (மறைவு:13-6-2020) செந்தாமரை என்னும் இரு மகள்களும் பிறந்தனர். வெற்றிச்செல்வியின் மறைவிற்குப் பின்னர் மருத்துவர் சாந்தகுமாரி என்பவரை மணந்தார். இவர்களுக்கு புருசோத்தமராஜ், ராஜேந்திரபாபு என்னும் இரு மகன்களும் ஜெயக்குமாரி என்னும் மகளும் பிறந்தனர். சாந்தகுமாரி திசம்பர் 23, 2012 ஆம் நாள் மறைந்தார்.  
க. அன்பழகனுக்கு புலவர் க. திருமாறன், க. அறிவழகன், க. மணிவண்ணன், க. பாலகிருட்டிணன் என்னும் நான்கு தம்பிகள் உள்ளனர். இவர்களுள் புலவர் க. திருமாறன் விருதுநகர் கல்லூரியில் தமிழ் விரிவுரையாளராகப் பணியாற்றினர். மற்றொரு தம்பியான க. அறிவழகன் சென்னை தியாகராயர் கல்லூரியில் விரிவுரையாளராகப் பணியாற்றினார்.
# க. அன்பழகன்

## மறைவு

முதுமையின் காரணமாக 2020 பிப்ரவரி 24 அன்று அவருக்கு திடீரென்று மூச்சுத்திணறல் ஏற்பட்டது. இதனைத் தொடர்ந்து சென்னையில் உள்ள தனியார் மருத்துவமனையில் தீவிர சிகிச்சைப் பிரிவில் அவர் அனுமதிக்கப்பட்டார். ஆனால் சிகிச்சை பலன் அளிக்காமல் 2020, மார்ச் 7 அதிகாலை 1.10 மணி அளவில் காலமானார்.
# க. அன்பழகன்

## பெற்ற சிறப்புகள்

அன்பழகனின் நூற்றாண்டு விழாவை முன்னிட்டு 2021 திசம்பர் 19 அன்று சென்னை, நந்தனம் நீதித்துறை வளாகத்தில் அன்பழகனின் மார்பளவு சிலையை தமிழ்நாடு முதலமைச்சர் மு. க. ஸ்டாலின் வைத்தார். மேலும் அந்த வளாகத்திற்கு *பேராசிரியர் க. அன்பழகன் மாளிகை* என்ற பெயரையும் சூட்டினார். அன்பழகனின் நூல்களை நாட்டுடமையாக்கி அதற்கு ஈடாக அவரின் வாரிசுகளுக்கு 25 இலட்சம் ரூபாய் வழங்கினார்.
# ஆற்காடு வீராசாமி

திமுக பொருளாளராக 1994 முதல் 2008 வரை பணியாற்றியுள்ளார். அதன் பிறகு, உடல் நிலை சரியில்லாததால் கட்சிப் பணிகளிலிருந்து பெரிய அளவில் ஈடுபடாமல் இருக்கிறார். தமிழகச் சட்டப்பேரவை எதிர்கட்சித் துணைத் தலைவராக 2001 முதல் 2005 வரை பணியாற்றியுள்ளார். மூன்று முறை அமைச்சராகப் பணியாற்றியுள்ளார். இராணிப்பேட்டை மாவட்டம் ஆற்காடு அருகேயுள்ள குப்புடிச்சாத்தம் கிராமத்தில் 21 ஏப்ரல் 1931ஆம் ஆண்டு பிறந்தார். 1967, 1971இல் ஆற்காடு சட்டமன்றத் தொகுதியில் இருந்தும், 1989ல் புரசைவாக்கம் சட்டமன்றத் தொகுதியில் இருந்தும், 1996, 2001 2006ல் அண்ணா நகர் சட்டமன்றத் தொகுதியில் இருந்தும் தேர்ந்தெடுக்கப்பட்டு தமிழக சட்டபேரவை உறுப்பினராகப் பணியாற்றியுள்ளார். 1977 மற்றும் 1988 வரை மாநிலச் சட்ட மேலவை உறுப்பினராகவும் 10 ஆண்டுகள் மேலவை உறுப்பினராக பணியாற்றியுள்ளார். இதற்கிடையில், சட்டப் பேரவை உறுப்பினராகப் பணியாற்றிய இவர், 1984 ராஜ்யசபா தேர்தலில் போட்டியிட்டார். ஆனால், அப்போது அதிமுகவின் பிரச்சாரச் செயலாளராக இருந்த ஜெ. ஜெயலலிதாவிடம் தோல்வியடைந்தார். 2011ஆம் ஆண்டு நடைபெற்ற தமிழகச் சட்டமன்றத் தேர்தலில் உடல்நிலை சரியில்லை என்ற காரணத்தால் இவர் போட்டியிடவில்லை.
| 1967 | ஆற்காடு | வெற்றி |  |
| --- | --- | --- | --- |
| 1971 | ஆற்காடு | வெற்றி |  |
| 1977 | சட்ட மேலவை | வெற்றி |  |
| 1984 | ராஜ்ய சபை | தாேல்வி |  |
| 1984 | சட்ட மேலவை | வெற்றி |  |
| 1989 | புரசைவாக்கம் | வெற்றி |  |
| 1996 | அண்ணாநகர் | வெற்றி |  |
| 2001 | அண்ணாநகர் | வெற்றி |  |
| 2006 | அண்ணாநகர் | வெற்றி | } |
# ஆற்காடு வீராசாமி

## அமைச்சர்

இவர் உணவுத்துறை அமைச்சராகவும், மின்சாரம், சுகாதாரத்துறை அமைச்சராகவும், ஊரக த்தொழில்துறை அமைச்சராகவும் பதவி வகித்துள்ளார்.
# தவளைப் பாய்ச்சல் நடவடிக்கை

**தவளைப் பாய்ச்சல்** கிளிநொச்சி மாவட்டத்திலுள்ள பூநகரியில் அமைந்திருந்த இலங்கை இராணுவத்தின் கூட்டுப்படைத் தளத்தின்மீது 11-14 நவம்பர், 1993 நாட்களில் தமிழீழ விடுதலைப் புலிகள் மேற்கொண்ட தாக்குதல் நடவடிக்கையாகும். தரையிலும் கடலிலும் நிகழ்ந்ததால் இது தவளைப் பாய்ச்சல் என்று பெயரிடப்பட்டது.  
நான்கு நாட் தாக்குதலின் பின்னர் படையினர் பின்வாங்கிச் சென்றனர். 469 போராளிகள் அத்தாக்குதலின் போது மரணமடைந்தனர். நாகதேவன்துறையிலிருந்து ஐந்து விசைப்படகுகளும் போர் டாங்கி ஒன்றும் புலிகளால் கைப்பற்றப்பட்டன.
# தவளைப் பாய்ச்சல் நடவடிக்கை

## வெளி இணைப்பு

- தவளைப் பாய்ச்சல் பற்றிய வலைப்பதிவு
# கோ. சி. மணி

**கோ. சி. மணி** (*Ko.Si. Mani*, செப்டம்பர் 13, 1929 - திசம்பர் 2, 2016),
தமிழக அரசியல்வாதி மற்றும் தமிழக அமைச்சரவையில் கூட்டுறவு, விவசாயம், உள்ளாட்சித் துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தவர்.
# கோ. சி. மணி

## குடும்பம்

நாகப்பட்டினம் மாவட்டம் குத்தாலம் வட்டத்தில் மேக்கிரிமங்கலம் என்ற கிராமத்தில் கோவிந்தசாமி, அஞ்சலை தம்பதிக்கு மகனாகப் 1929ஆம் ஆண்டு செப்டம்பர் 13 அன்று பிறந்தார். இவரது இயற்பெயர் சிவசுப்பிரமணியன் ஆகும். இவருக்கு சாவித்திரி, கிருஷ்ணவேணி என்ற இருமனைவிகள். இவரது மூத்த மகன் கோ.சி.மதியழகன் நாகப்பட்டினம் மாவட்டம் குத்தாலம் ஒன்றியத் தலைவராக பணியாற்றி இவர் பன்றிக் காய்ச்சல் பாதிப்பால் நவம்பர் 26, 2009ஆம் ஆண்டில் காலமானார். இவரது அடுத்த மகன் கோ.சி.இளங்கோவன் தஞ்சை மாவட்டம் திருவிடைமருதூர் ஒன்றியத் துணைத் தலைவராகவும் பணியாற்றியுள்ளார்.  
1948இல் பண்டாரவாடை இரயில் நிலையப் பெயர்ப் பலகையில் இருந்த இந்தி எழுத்தைத் தார்பூசி அழித்தமைக்குக் கைது செய்யப்பட்டுத் தண்டனை பெற்றவர். இவர் திமுகவின் உயர் மட்டக் குழுவில் உள்ளார்.  
"ஓய்வறியா சிங்கம், "சின்னக் கலைஞர்" என்றெல்லாம் காவிரி டெல்டா தி.மு.க.வினரால் செல்லமாக அழைக்கப்படும் கோ.சி. மணி, நான்கு முறை தமிழக சட்டபேரவை உறுப்பினராக பணியாற்றியுள்ளார். 1968 முதல் 1980 வரை பன்னிரெண்டு ஆண்டுகள் தமிழகச் சட்டமேலவை உறுப்பினராக போன்ற பதவிகளை வகித்தவர். தமிழகச் சட்ட மேலவையின் எதிர்க்கட்சித் துணைத் தலைவராகவும் இருந்தவர். இவர் திசம்பர் 2, 2016 ஆம் ஆண்டு இறந்தார்.
# வீரபாண்டி எஸ். ஆறுமுகம்

**வீரபாண்டி எஸ். ஆறுமுகம்** (26 ஜனவரி 1937 - 23 நவம்பர் 2012) தமிழக அரசியல்வாதி மற்றும் தமிழக அமைச்சரவையில் விவசாயத் துறை அமைச்சராகப் பணியாற்றியவர். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தார்.
# வீரபாண்டி எஸ். ஆறுமுகம்

## அரசியல் வாழ்க்கை

சேலம் மாவட்டம் பூலாவரி கிராமத்தில் 1937-ஆம் ஆண்டு, ஜனவரி 26-ம் நாள் பிறந்த இவர் சேலம் மாவட்ட திமுக மாவட்ட செயலராகவும், திமுகவின் உயர்மட்டக் குழுவிலும் இருந்தார்.  
1957ஆம் ஆண்டும் முதல் அரசியலில் இருந்த இவர், 1958ஆம் ஆண்டு பூலாவரி பஞ்சாயத்துத் தேர்தலில் போட்டியிட்டு வெற்றி பெற்றார். 1962 ஆம் ஆண்டு முதல் முறையாகச் சட்டப்பேரவை உறுப்பினராக தேர்வுசெய்யப்பட்டார். அதன்பிறகு, 1967, 1971 என 15 ஆண்டுகள் உறுப்பினராகச் செயல்பட்ட இவர் மீண்டும் 1989ஆம் ஆண்டு நடைபெற்ற தேர்தலிலும், 1996 மற்றும் 2006 ஆண்டு நடைபெற்ற தேர்தல்களிலும் சட்டப்பேரவை உறுப்பினராகத் தேர்ந்தெடுக்கப்பட்டார். 1978ஆம் ஆண்டு முதல் 1984ஆம் ஆண்டு வரை தமிழக சட்டமன்ற மேலவை உறுப்பினராகப் பணியாற்றியுள்ளார். மூன்று முறை விவசாயத்துறை அமைச்சராகவும்(1990–1991, 1996–2001, 2006–2011) இருந்த இவர். 2011 ம் ஆண்டு நடைபெற்ற தமிழக சட்டமன்ற தேர்தலில் சங்ககிரி தொகுதியில் போட்டியிட்ட இவர் அங்கு தோல்வியடைந்தார்.
# வீரபாண்டி எஸ். ஆறுமுகம்

## கைது

வீரபாண்டி ஆறுமுகம் நில அபகரிப்பு வழக்கில் 2011ஆம் ஆண்டு சூலை 30ஆம் நாள் சேலம் மாவட்ட துணை ஆய்வாளர் சத்யபிரியாவால் அதிரடியாகக் கைது செய்யப்பட்டு கோவை மத்திய சிறையில் அடைக்கப்பட்டார்.
# வீரபாண்டி எஸ். ஆறுமுகம்

## இறப்பு

உடல்நலக்குறைவு காரணமாக சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். 75 வயதான அவர், சிகிச்சை பலனின்றி 2012-ம் ஆண்டு நவம்பர் 23-ம் நாள் காலை உயிரிழந்தார்.
# துரைமுருகன்

**துரைமுருகன்** (*Durai Murugan*, பிறப்பு: சூலை 1, 1938) என்பவர் **காட்பாடியார்** என்று தமிழக அரசியல் வட்டாரங்களில் சுருக்கமாக அழைக்கப்படும். இவர் இந்திய அரசியல்வாதியும், தமிழக அமைச்சரும், வழக்குரைஞரும் மற்றும் திராவிட முன்னேற்றக் கழகத்தின் பொதுச்செயலாளரும் ஆவார். இவர் திமுகவின் மேடைப்பேச்சாளர், இலக்கியவாதியுமாவார். தமிழகத்தின், வேலூர் மாவட்டத்திலுள்ள, காட்பாடி சட்டமன்றத் தொகுதியில் வெற்றி பெற்று சட்டத்துறை அமைச்சராகத் தமிழக அமைச்சரவையில் பணியாற்றியுள்ளார். தற்பொழுது நீர்வளத் துறை அமைச்சராக உள்ளார்.
# துரைமுருகன்

## தனிப்பட்ட வாழ்க்கை

- இவர் இந்தியாவின், தமிழ்நாடு மாநிலத்தில், வேலூர் மாவட்டத்திலுள்ள, காங்குப்பம் என்னும் ஊரில் துரைசாமி படையாச்சி – தவசியம்மாள் ஆகியோருக்கு மகனாகப் பிறந்தார்.
- மேலும் இவர் ஆரம்ப காலமான இளம் வயதில் அரசியலையும் கடந்து முன்னாள் தமிழக முதல்வரும், அன்றையை திமுகவின் முன்னணி தலைவருமான எம். ஜி. ஆர் அவர்களது அரவணைப்பில் பள்ளி கல்வியை முடித்த பிறகு எம். ஜி. ஆர் போல் நடிக்கும் ஆசையில் கந்தன் கருணை திரைப்படத்தில் படத்தின் மைய கதாபாத்திரமான முருகப்பெருமான் வேடத்தில் நடிக்க இருந்து ஒத்திகை முடிந்து அப்படத்தில் நடிக்க தேர்வானார்.
- பிறகு இச்செய்தி எம். ஜி. ஆர் அவர்களிடம் செல்ல உனக்கு நடிப்பு தேவையில்லை என்று துரை. முருகனை கண்டித்து எம். ஜி. ஆர் அவர்கள் அறிவுறுத்தலால் அவரிடம் இருந்த சட்டகல்வி படிவத்தை கொடுத்து சட்டம் படிக்க சொல்லி அதற்கு உண்டான கல்வி செலவுகளை எம். ஜி. ஆர் அவர்களே முழுமையாக ஏற்று கொண்டார்.
- பின்னாளில் அதுவே துரை. முருகனுக்கு அந்த சட்டகல்வியும், வழக்கறிஞர் பணியும் பின்னாளில் அவரது அரசியலை மிகவும் எளிமையாக தீர்மானித்ததாகவும் இருந்தது என்று பலமுறை பெருமிதமாக கூறியுள்ளார்.
- பின்பு சென்னை சட்டக் கல்லூரியில் இளங்கலைமானி சட்டம் மற்றும் சென்னையில் உள்ள பச்சையப்பன் கல்லூரியில் முதுகலைமானி கல்வி பயின்று பட்டம் பெற்றார்.
# துரைமுருகன்

## அரசியல் வாழ்க்கை

துரைமுருகன் முதன் முதலில் 1971இல் சட்டமன்ற உறுப்பினராகத் தேர்ந்தெடுக்கப்பட்டார். 8 முறை சட்டமன்ற உறுப்பினராக தேர்ந்தெடுக்கப்பட்டுள்ளார். 2016-ஆம் ஆண்டு மீண்டும் வேலூர் மாவட்டத்திலுள்ள, காட்பாடி சட்டமன்றத் தொகுதியில் வெற்றி பெற்று சட்டமன்ற எதிர்க்கட்சி துணை தலைவராக இருந்தார். இவர் பொதுப்பணித்துறை மற்றும் சட்டத்துறை அமைச்சராகவும் பதவி வகித்துள்ளார்.
2021 தமிழ்நாடு சட்டமன்றத் தேர்தலில் காட்பாடி சட்டமன்றத் தொகுதியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக நீர் வளத்துறை (சிறுபாசனம் உள்ளிட்ட பாசன திட்டம், மாநில சட்டமன்றம், ஆளுநர் மற்றும் அமைச்சரவை, தேர்தல்கள் மற்றும் கடவுச்சீட்டுகள், கனிமங்கள் மற்றும் சுரங்கங்கள்) அமைச்சராக பதவியேற்றார்.
# துரைமுருகன்

## போட்டியிட்ட தேர்தல்கள் மற்றும் முடிவுகள்

| தேர்தல் | தொகுதி | கட்சி | முடிவு | வாக்கு சதவீதம் | எதிர்த்து போட்டியிட்டவர் | எதிர்த்து போட்டியிட்ட கட்சி | எதிர்த்து போட்டியிட்டவரின்வாக்கு சதவீதம் |  |
| --- | --- | --- | --- | --- | --- | --- | --- | --- |
| 1971 | காட்பாடி | திமுக | வெற்றி | 57.79 | தண்டாயுதபாணி | நிறுவன காங்கிரசு | 32.25 |  |
| 1977 | ராணிப்பேட்டை | திமுக | வெற்றி | 43.53 | வஹாப் கே.ஏ. | சுயேச்சை | 22.68 |  |
| 1980 | ராணிப்பேட்டை | திமுக | வெற்றி | 53.70 | ரேணு. என் | அதிமுக | 44.91 |  |
| 1984 | காட்பாடி | திமுக | தோல்வி | 39.62 | ஜி.ரகுபதி | அதிமுக | 57.08 |  |
| 1989 | காட்பாடி | திமுக | வெற்றி | 43.41 | மார்கபந்து. ஆர் | அதிமுக | 23.47 |  |
| 1991 | காட்பாடி | திமுக | தோல்வி | 33.02 | கலைசெல்வி | அதிமுக | 56.43 |  |
| 1996 | காட்பாடி | திமுக | வெற்றி | 61.20 | பாண்டுரங்கண் | அதிமுக | 27.93 |  |
| 2001 | காட்பாடி | திமுக | வெற்றி | 49.47 | நடராஜன் | பாமக | 43.30 |  |
| 2006 | காட்பாடி | திமுக | வெற்றி | 49.55 | ப.நாராயணன் | அதிமுக | 47.59 |  |
| 2011 | காட்பாடி | திமுக | வெற்றி | 49.55 | அப்பு | அதிமுக | 47.59 |  |
| 2016 | காட்பாடி | திமுக | வெற்றி | 50.90 | அப்பு | அதிமுக | 37.44 |  |
| 2021 | காட்பாடி | திமுக | வெற்றி | 45.71 | வி. ராமு | அதிமுக | 45.31 | } |
# க. பொன்முடி

**க. பொன்முடி** (இயற்பெயர்: **தெய்வசிகாமணி**) (*K. Ponmudi*) ஒரு தமிழ்நாட்டு அரசியல்வாதி ஆவார். இவர் தனது இளமைக்காலத்திலேயே திராவிடர் கழகம், பெரியார் கொள்கை மீது பற்று கொண்டார். 1984-இல், அரசியல் களப்பணியாற்றும் நோக்கில் திராவிட முன்னேற்றக் கழகத்தில் அன்றைய தலைவர் கருணாநிதி முன்னிலையில் இணைந்தார். பிறகு, 1989 சட்டமன்றத் தேர்தலில், திமுகவில் கருணாநிதி மூன்றாவது முறையாக வெற்றி பெற்று ஆட்சி அமைத்த போது பொன்முடி முதல் முறையாக சட்டமன்ற உறுப்பினராக வெற்றி பெற்று, அந்த ஆட்சிக் காலத்திலேயே அமைச்சராகவும் பொறுப்பேற்று கொண்டார். தற்போது விழுப்புரம், கள்ளக்குறிச்சி மாவட்டங்களின் திமுக மாவட்டச் செயலாளர் பொறுப்பிலும் உள்ளார்.  
2016 ஆம் ஆண்டு நடந்த சட்டமன்றத் தேர்தலில், திமுக சார்பில் போட்டியிட்டு திருக்கோயிலூர் சட்டமன்றத் தொகுதியில் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில், இதே திருக்கோயிலூர் தொகுதியில் மீண்டும் வென்று, ஆறாவது முறையாக ஆட்சியமைக்கும் திராவிட முன்னேற்றக் கழகத்தின் அமைச்சரவையில், 2021 மே 7 அன்று உயர்கல்வித்துறை அமைச்சராகப் பதவி ஏற்றார்.
# க. பொன்முடி

## குடும்பம்

பொன்முடி விழுப்புரம் மாவட்டம், திருக்கோவிலூர் அருகிலான டி. எடையார் என்னும் ஊரில் ஆகத்து 19, 1950-ஆம் ஆண்டு, கந்தசாமி – மரகதம் அம்மாள் இணையருக்கு நான்காவது மகனாகப் பிறந்தார். இவரது இயற்பெயர் தெய்வசிகாமணி என்பதாகும். இவருக்கு முன்பு மூன்று அண்ணன்கள் உள்ளனர். பொன்முடியின் பெற்றோர்கள் இருவரும் ஆசிரியராகவே பணியாற்றியவர்கள். இவரது உடன் பிறந்தோர் அனைவரும் பட்டப்படிப்பு முடித்துள்ளனர். பொன்முடி வரலாறு, அரசியல் மற்றும் பொதுத்துறை நிர்வாகம் ஆகிய துறையில் முதுநிலைப் பட்டமும், வரலாற்றில் முனைவர் பட்டமும் பெற்று சிலகாலம் பேராசிரியராகப் பணியாற்றியுள்ளார்.  
பொன்முடியின் மகன் மருத்துவர். கௌதம சிகாமணி கள்ளக்குறிச்சி நாடாளுமன்றத் தொகுதியின் முன்னாள் உறுப்பினர் ஆவார்.
# க. பொன்முடி

## தேர்தலில் போட்டியிட்ட ஆண்டுகள்

| 1989 | விழுப்புரம் | வெற்றி |  |
| --- | --- | --- | --- |
| 1991 | விழுப்புரம் | தோல்வி |  |
| 1996 | விழுப்புரம் | வெற்றி |  |
| 2001 | விழுப்புரம் | வெற்றி |  |
| 2006 | விழுப்புரம் | வெற்றி |  |
| 2011 | விழுப்புரம் | தோல்வி |  |
| 2016 | திருக்கோயிலூர் | வெற்றி |  |
| 2021 | திருக்கோயிலூர் | வெற்றி | } |
# க. பொன்முடி

## குற்ற வழக்குகள்

### நில அபகரிப்பு வழக்கு

1996 - 2001 காலகட்டத்தில், திமுக அரசில் போக்குவரத்துத் துறை அமைச்சராக இருந்த பொன்முடி, சென்னை சைதாப்பேட்டை நீதிமன்றம் பின்புறமுள்ள ஸ்ரீநகர் காலனி விநாயகர் கோயில் எதிரே உள்ள தெருவில் சுமார் 3,630 சதுர அடி பரப்புள்ள அரசு புறம்போக்கு நிலத்தை போலி ஆவணங்கள் மூலம் தனது மாமியார் சரஸ்வதி பெயருக்கு பட்டா மாற்றம் செய்து, அக்காலி நிலத்தில் ரூபாய் 35 இலட்சம் செலவில் கட்டிடம் கட்டியது தொடர்பாக தமிழ்நாடு லஞ்ச ஒழிப்புத்துறை காவல்துறையினர் விசாரணை நடத்தி, பொன்முடி, அவரது மாமியார் சரஸ்வதி, சைதை கிட்டு உள்ளிட்ட பத்து பேர் மீது 2003 ஆம் ஆண்டு வழக்குப்பதிவு செய்தனர். இந்த வழக்கை விசாரித்த நீதிபதி ஜி. ஜெயவேல் 6 சூலை 2023 அன்று அமைச்சர் பொன்முடி, சென்னை மாநகராட்சி துணை மேயர் உள்ளிட்ட ஏழு பேர் மீதான குற்றச்சாட்டுகள் குறித்த எந்தவிதமான ஆவணங்களும் இலஞ்ச ஒழிப்புத்துறை சார்பில் தாக்கல் செய்யப்படவில்லை; மேலும், குற்றச்சாட்டுகள் நிரூபிக்கப்படவில்லை எனக்கூறி அனைவரையும் விடுதலை செய்வதாகத் தீர்ப்பளித்தார்.
# க. பொன்முடி

## குற்ற வழக்குகள்

### செம்மண் குவாரி வழக்கு

2006 - 2011 காலகட்டத்தில் திமுக ஆட்சியில் கனிம வளத்துறை அமைச்சராக இருந்த பொன்முடியின் மகன் கவுதம சிகாமணியும் உறவினர்களும் விழுப்புரம் மாவட்டம், பூத்துறை கிராமத்தில் உள்ள செம்மண் குவாரிகளில், அனுமதிக்கப்பட்ட அளவுக்கு மேல் கூடுதலாகச் செம்மண் எடுத்த வகையில் ரூபாய் 28.38 கோடி அளவிற்கு தமிழ்நாடு அரசுக்கு இழப்பு ஏற்படுத்தியதாக, விழுப்புரம் மாவட்ட நீதிமன்றத்தில் வழக்கு நடைபெற்று வந்தது. அமைச்சர் பொன்முடி, கவுதம சிகாமணி, உறவினர்கள் இந்த வழக்கைத் தள்ளுபடி செய்யக் கோரி சென்னை உயர் நீதிமன்றத்தில் வழக்கு தொடர்ந்தனர். 19 சூன் 2023 அன்று பொன்முடியின் கோரிக்கையை ஏற்க மறுத்த சென்னை உயர் நீதிமன்றம், வழக்கை எதிர்கொள்ள ஆணையிட்டது.  
26 சூலை 2024 அன்று அமலாக்கத் துறையினர், செம்மண் குவாரி முறைகேடு வழக்கில், அமைச்சர் பொன்முடி மற்றும் அவரது குடும்பத்தினரின் ரூபாய் 14.21 கோடி மதிப்பிலான சொத்துக்களை முடக்கினர்.
# க. பொன்முடி

## சொத்துக் குவிப்பு வழக்கு

1996 - 2001 ஆண்டுகளில் திமுக ஆட்சிக் காலத்தில் பொன்முடி போக்குவரத்து துறை அமைச்சராக இருந்த காலத்தில், வருமானத்துக்கு அதிகமாக ரூபாய் 1.36 கோடி மதிப்பிலான சொத்து குவித்ததாக பொன்முடி, அவரது மனைவி விசாலாட்சி உட்பட ஐந்து பேர் மீது வழக்கு பதிவு செய்யப்பட்டது. இந்த வழக்கை விசாரித்த வேலூர் நீதிமன்றம் போதிய ஆதாரங்கள் இல்லாததால் 28 சூன் 2023 அன்று பொன்முடி மற்றும் அவரது மனைவி விசாலட்சியை சொத்து குவிப்பு வழக்கிலிருந்து விடுவித்தது.
# க. பொன்முடி

## சொத்துக் குவிப்பு வழக்கு

### சொத்துக் குவிப்பு வழக்கில் மறு விசாரணை

தமிழ்நாடு அரசின் கீழ் செயல்படும் இலஞ்ச ஒழிப்புத் துறை பொன்முடியின் விடுதலையை எதிர்த்து சென்னை உயர்நீதிமன்றத்தில் மேல் முறையீடு செய்யவில்லை. இந்நிலையில் சென்னை உயர்நீதிமன்ற நீதிபதி என். ஆனந்த் வெங்கடேஷ், இதனை 10 ஆகத்து 2023 அன்று தாமாக முன்வந்து விசாரித்தார். இந்த வழக்கு மிக மோசமான முறையில் விசாரிக்கப்பட்டிருப்பதால், வழக்கை தாமாக முன்வந்து விசாரிப்பதாக, சட்டமன்ற, நாடாளுமன்ற உறுப்பினர்களுக்கு எதிரான வழக்குகளை கையாளும் நீதிபதி என். ஆனந்த் வெங்கடேஷ் தெரிவித்தார். 21 திசம்பர் 2023 அன்று பொன்முடிக்கும் அவரது மனைவி விசாலாட்சிக்கும் முறையே மூன்று ஆண்டுகள் சிறைத் தண்டனையும் முறையே ரூ.50 இலட்சம் அபராதமும் விதித்து சென்னை உயர்நீதிமன்றம் தீர்ப்பு வழங்கியது. எனவே பொன்முடி சட்டமன்ற உறுப்பினர் பதவி மற்றும் அமைச்சர் பதவிகளை இழந்தார். பொன்முடி வகித்த உயர் கல்வித் துறையை அமைச்சர் இராஜ கண்ணப்பனுக்கு ஒதுக்கப்பட்டது. 11 மார்ச் 2024 அன்று இந்திய உச்ச நீதிமன்றம் அமைச்சர் பொன்முடிக்கு வழங்கப்பட்ட மூன்று ஆண்டு சிறை தண்டனையைத் தற்காலிகமாக நிறுத்தி வைத்து, இடைக்காலப் பிணை வழங்கியது இதனையடுத்து, பொன்முடி மீண்டும் தமிழ்நாடு அமைச்சரவையில் சேர்க்கப்பட்டார்.
# க. பொன்முடி

## சொத்துக் குவிப்பு வழக்கு

### பொன்முடி தொடர்புடைய இடங்களில் அமலாக்க இயக்குனரகம் சோதனை

17 சூலை 2023 அன்று அமலாக்க இயக்குநரக அதிகாரிகள், அமைச்சர் பொன்முடி, அவரது மகன் கவுதம சிகாமணி தொடர்புடைய வீடுகள், நிறுவனங்கள், கட்டிடங்களில் தேடுதல் சோதனைகள் நடத்தினர். விக்கிரவாண்டி சாலையில் உள்ள சூர்யா அறக்கட்டளைக்குச் சொந்தமான பொறியியல் கல்லூரி வளாகத்திலும் அமலாக்கத்துறை அதிகாரிகள் சோதனை நடைபெற்றது. இச்சோதனைகளில் முக்கிய ஆவணங்களும் இந்திய ரூபாய் 81.7 இலட்சம் மதிப்பிலான பவுண்டு பணத்தாள்களும் இந்திய ரூபாய் 42 கோடி மதிப்பிலான வங்கி நிரந்தர வைப்பு நிதிகளுக்கான ஆவணங்களும் முடக்கப்பட்டுள்ளதாக அமலாக்கத்துறை தெரிவித்துள்ளது.
# க. பொன்முடி

## ஆபாசப் பேச்சு மற்றும் கட்சிப் பதவி பறிப்பு

தந்தை பெரியார் திராவிடர் கழகத்தின் அரசியல் மேடையில் அமைச்சர் க. பொன்முடி பாலியல் தொழிலாளர்களை தொடர்புறுத்தி, சைவம் மற்றும் வைணவம் குறித்து ஆபாசமாக பேசினார். இதனால் 11 ஏப்ரல் 2025 அன்று திமுக கட்சித் தலைமை அமைச்சர் க. பொன்முடியை திமுகவின் துணைப் பொதுச் செயலாளர் பதவியிலிருந்து விலக்கியது.
# க. பொன்முடி

## வழக்கு

க. பொன்முடியின் ஆபாச பேச்சுக்கு வழக்கு பதிவு செய்ய காவல்துறைக்கு சென்னை உயர் நீதிமன்றம் உத்தரவிட்டுள்ளது.
# க. பொன்முடி

## இதனையும் காண்க

- நீதியரசர் கோ. ஜெயச்சந்திரன்
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
- மக்கள் பிரதிநிதிகளுக்கான சிறப்பு நீதிமன்றங்கள்
# கே. என். நேரு

**கே.என். நேரு** (*K.N. Nehru*, பிறப்பு: நவம்பர் 9, 1952) **புள்ளம்பாடியார்** என்று தமிழக அரசியல் களத்தில் அழைக்கப்படுபவர். ஒரு தமிழக அரசியல்வாதியும், தமிழக அரசின் நகர்ப்புற வளர்ச்சித்துறை அமைச்சராகப் பதவியில் உள்ளவரும் ஆவார். திருச்சி மேற்கு தொகுதியின் சட்டமன்ற உறுப்பினரான இவர், திமுகவின் தலைமைக் கழக முதன்மை செயலாளராக உள்ளார்.  
மு. கருணாநிதி மிகவும்நம்பிக்கை வைத்திருந்த அமைச்சராக கே.என். நேரு இருந்தார். கே.என். நேரு கடந்த 1989 முதல் 1999 வரை திமுக ஆட்சிக் காலத்தில் மின்சாரத்துறை, பால்வளத்துறை, செய்தித்துறை, தொழிலாளர் நலத்துறை ஆகிய துறைகளில் அமைச்சராகப் பணியாற்றினார். அதைத் தொடர்ந்து 1996 முதல் 2001 வரை திமுக ஆட்சியின்போது உணவுத் துறை மற்றும் கூட்டுறவுத் துறை அமைச்சராக இருந்து பின்னர் 2006 முதல் 2011 வரை போக்குவரத்துத்துறை அமைச்சராகப் பணியாற்றி வந்தார். 2008 முதல் 2009 வரை இடைப்பட்ட காலத்தில் விவசாயத் துறை அமைச்சராக இருந்தார். 2021 தமிழ்நாடு சட்டமன்றத் தேர்தலுக்குப்பின் அமைந்த திமுக அமைச்சரவையில், 2021 மே 7 அன்று தமிழக நகர்ப்புற வளர்ச்சித்துறை (நகராட்சி நிர்வாகம், நகர்ப்பகுதி, குடிநீர் வழங்கல்) அமைச்சராகப் பதவியேற்றார்.  
நெய்க்குளம் கிராமத்தில் 9 நவம்பர் 1952-ஆம் ஆண்டு பிறந்தார். ஆரம்ப காலத்தில் 1986-ஆம் ஆண்டு தி.மு.க. சார்பில் புள்ளம்பாடி யூனியன் தலைவராக இருந்துள்ளார். சென்னையில் உள்ள அண்ணா அறிவாலயம் போல் திருச்சி ** கலைஞர் அறிவாலயம் ** பிரமாண்டமான முறையில் கட்டினர் கே.என். நேரு. இவர் திமுகவின் உயர் மட்டக் குழுவில் உள்ளார்.
# கே. என். நேரு

## போட்டியிட்ட தேர்தல்கள்

| ஆண்டு | தொகுதி | முடிவு | வாக்கு சதவீதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் |
| --- | --- | --- | --- | --- | --- | --- |
| 1989 | இலால்குடி | 45.95% | திருநாவுக்கரசு சாமி | அதிமுக(ஜெ) | 26.32% |  |
| 1991 | இலால்குடி | 43.59% | லோகாம்பாள் | காங்கிரஸ் | 54.88% |  |
| 1996 | இலால்குடி | 68.47% | லோகாம்பாள் | காங்கிரஸ் | 20.03% |  |
| 2001 | இலால்குடி | 45.81% | எஸ்.எம் பாலன் | அதிமுக | 47.11% |  |
| 2006 | திருச்சிராப்பள்ளி-II | 49.37% | மரியம் பிச்சை | அதிமுக | 38.28% |  |
| 2011 | திருச்சி மேற்கு | 45.56% | மரியம் பிச்சை | அதிமுக | 50.21% |  |
| 2011 (இடைத்தேர்தல்) | திருச்சி மேற்கு | 42.64% | மு. பரஞ்சோதி | அதிமுக | 54.16% |  |
| 2016 | திருச்சி மேற்கு | 51.30% | ஆர். மனோகரன் | அதிமுக | 35.47% |  |
| 2021 | திருச்சி மேற்கு | 67.02% | வி.பத்மநாதன் | அதிமுக | 32.98% | } |
# எ. வ. வேலு

**எத்திராஜுலு வஜ்ரவேல்** எனப்படும் **எ .வ .வேலு** (*E. V. Velu*, பிறப்பு: மார்ச் 15, 1951) ஒரு தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவர் தமிழக அமைச்சரவையில் பொதுப்பணித்துறை மற்றும் நெடுஞ்சாலை துறை அமைச்சராகப் பணியாற்றுகிறார். திராவிடக் கொள்கையில் பற்றுக் கொண்ட இவர், திருவண்ணாமலையில் அருணை மருத்துவக்கல்லூரி மற்றும் பொறியியல் கல்லூரியை நடத்தி வருகிறார்.
# எ. வ. வேலு

## பிறப்பு

இவர் கள்ளக்குறிச்சி மாவட்டம், மணலூர்ப்பேட்டை அருகே கூவனூர் கிராமத்தில் விவசாயி எத்திராஜுலு நாயுடு - சரஸ்வதி தம்பதிக்கு 15 மார்ச் 1951-ல் மகனாகப் பிறந்தார். இவரது இயற்பெயர் வஜ்ரவேல். இவர் கவர பலிஜா சமூகத்தைச் சேர்ந்தவர். இவர் வரலாற்று பாடத்தில் முதுகலை பட்டம் பெற்றவர்.